На основу члана 77., а у вези са чланом 78. Закона о приватизацији ("Службени гласник РС", број 83/2014, 46/2015, 112/2015 и 20/2016 - аутентично тумачење), члана 157. став 1. тачка 9. Закона о стечају („Службени гласник РС“, број 104/09, 99/11 – др. закон, 71/12 –Одлука УС, 83/14 и 113/17), члана 32. Закона о локалној самоуправи („Службени гласник РС“, број 129/2007, 83/2014 – др. закон и 101/2016 – др. закон), члана 2а. Закона о пореском поступку и пореској администрацији („Службени гласник РС“, број 80/02, 84/02 - исправка, 23/03 - исправка, 70/03, 55/04, 61/05, 85/05 - др. закон, 62/06 - др. закон,63/06 –испр. др. закона, 61/07, 20/09, 72/09 - др. закон, 53/10, 101/11, 2/12 - исправка, 93/12, 47/13, 108/13, 68/14, 105/14, 91/15- аутентично тумачење, 112/15,15/16 и 108/16), Закључка Владе Републике Србије 05 Број: 023-12611/2017 од 21.12.2017. године и члана 41. Статута Општине Владичин Хан ( „Службени гласник Пчињског округа“, број 21/08 и 8/09 и „Службени гласник Града Врања“, број 11/13, 5/17 и 14/17), Скупштина општине Владичин Хан на седници одржаној дана 11.02.2018. године, донела је

**ОДЛУКУ О КОНВЕРЗИЈИ ПОТРАЖИВАЊА**

**ПОВЕРИОЦА У ТРАЈНИ УЛОГ У КАПИТАЛУ ХОЛДИНГ КОМПАНИЈЕ ПАМУЧНИ КОМБИНАТ „YUMCO“ А.Д. ВРАЊЕ**

Члан 1.

Конвертују се потраживања Општине Владичин Хан, настала по основу неизмирених уступљених јавних прихода, Холдинг компаније памучни комбинат „YUMCO“ А.Д. Врање, матични број: 07105720, ПИБ: 100404127, у укупном износу од 15.145.255,29 динара (директни приходи Општине Влчадичин Хан увећани за износ накнаде за коришћење грађевинског земљишта) доспелих на дан 31.03.2017. године у удео локалне самоуправе у капиталу Холдинг компаније памучни комбинат „YUMCO“ А.Д. Врање.

Члан 2.

Конверзија потраживања доспелих на дан 31.03.2017. године Холдинг компаније памучни комбинат „YUMCO“ А.Д. Врање, по основу неизмирених уступљених јавних прихода, реализује се као мера у поступку приватизације и реализације унапред припремљеног плана реорганизације (УППР).

Члан 3.

Овлашћује се Председник општине Владичин Хан Горан Младеновић да потпише уговор о конверзији потраживања у капитал .

Члан 4.

Одлука ступа на снагу осмог дана од дана објављивања у „Службеном гласнику града Врања“ .

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-15/12/18-IV/04**

**ПРЕДСЕДНИЦА,**

**Данијела Поповић**